Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3443

(2) Fogyasztásra alkalmatlan a fagyasztott hal és annak húsa, ha a következő elváltozások valamelyike kiterjedt mértékben vagy undorkeltő formában kerül megállapításra: — a bőr vagy a metszésfelület szennyezett, nagymértékben beszáradt (ún. taplós), — a bőr szakadozott, az izomzattól elvált vagy arról könnyen leválasztható, — a kopoltyú a felengedtetés után kellemetlen, idegen szagú, különös tekintettel az avasodásból és tránosodásból (egyidejű zsír- és fehérjebomlás) eredő szaghibákra, — az izomzat mállékony, romlásból vagy egyéb okból eredően (pl. szakszerűtlen tárolás) idegen szagú, — az izomzat tompa fényű és sárgásszürkén elszíneződött, — egészségre ártalmas vegyi anyaggal vagy más idegen anyaggal mérgezett, vagy az egészségügyi jogszabályban előírt határértéket meghaladó mennyiségben tartalmaz bármilyen vegyi szennyező anyagot vagy szermaradékot, vagy vegyi anyagtól eredően idegen szagú, — hisztamintartalma az egészségügyi jogszabályban előírt határértéket meghaladja.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes